CELEX: 32007R1501
Language: hr
Date: 2007-12-18
Title: Uredba Komisije (EZ) br. 1501/2007 od 18. prosinca 2007. o odobrenju novog korištenja endo-1,4-beta-ksilanaze EC 3.2.1.8 (Safizym X) kao dodatka hrani za životinje  Tekst značajan za EGP

03/Sv. 034
            
            
               HR
            
            
               Službeni list Europske unije
            
            
               129
            
         32007R1501
   
               L 333/57
            
            
               SLUŽBENI LIST EUROPSKE UNIJE
            
            
               18.12.2007.
            
         
      UREDBA KOMISIJE (EZ) br. 1501/2007
   od 18. prosinca 2007.
   o odobrenju novog korištenja endo-1,4-beta-ksilanaze EC 3.2.1.8 (Safizym X) kao dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te razlozi i postupci za izdavanje takvih odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003, podnesen je zahtjev za odobrenje pripravka navedenog u Prilogu ovoj Uredbi. Navedenom zahtjevu bile su priložene pojedinosti i dokumenti zahtijevani na temelju članka 7. stavka 3. Uredbe (EZ) br. 1831/2003.
            
         
               (3)
            
            
               Zahtjev se tiče odobrenja novog korištenja pripravka endo-1,4-beta-ksilanaze EC 3.2.1.8 dobivenog od Trichoderma longibrachiatum (CNCM MA 6-10) (Safizym X), kao dodatka hrani za životinje za patke, te za uvrštenje u kategoriju dodataka hrani za životinje „Zootehnički dodaci”.
            
         
               (4)
            
            
               Korištenje pripravka endo-1,4-beta-ksilanaze EC 3.2.1.8 dobivenog od Trichoderma longibrachiatum (CNCM MA 6-10) odobreno je bez vremenskog ograničenja za piliće za tov Uredbom Komisije (EZ) br. 1453/2004 (2), bez vremenskog ograničenja za pure za tov Uredbom Komisije (EZ) br. 943/2005 (3), bez vremenskog ograničenja za nesilice Uredbom Komisije (EZ) br. 1810/2005 (4) i na deset godina za prasad (odbijenu) Uredbom Komisije (EZ) br. 497/2007 (5).
            
         
               (5)
            
            
               Novi podaci predani su u prilog zahtjevu za odobrenje za patke. Europska agencija za sigurnost hrane (Agencija) u svome mišljenju od 10. srpnja 2007. zaključila je da pripravak endo-1,4-beta-ksilanaze EC 3.2.1.8 dobiven od Trichoderma longibrachiatum (CNCM MA 6-10) (Safizym X) nema negativan učinak na zdravlje životinja, zdravlje ljudi ili okoliš (6). Nadalje je zaključila da navedeni pripravak ne predstavlja nikakav rizik koji bi, u skladu s člankom 5. stavkom 2. Uredbe (EZ) br. 1831/2003, isključio odobrenje za ovu dodatnu kategoriju životinja. Prema ovom mišljenju, korištenje ovog pripravka učinkovito je u probavljivosti krmnih smjesa. Agencija smatra da nema potrebe za posebnim zahtjevima u vezi s praćenjem nakon stavljanja na tržište. Ovo mišljenje također potvrđuje izvješće o analitičkoj metodi dodatka hrani za životinje koji je predao Referentni laboratorij Zajednice uspostavljen Uredbom (EZ) br. 1831/2003.
            
         
               (6)
            
            
               Procjena navedenog pripravka pokazuje da su uvjeti za odobravanje, predviđeni člankom 5. Uredbe (EZ) br. 1831/2003, zadovoljeni. U skladu s time, korištenje navedenog pripravka trebalo bi biti odobreno, kako je navedeno u Prilogu ovoj Uredbi.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak naveden u Prilogu, koji pripada kategoriji dodatka hrani za životinje „Zootehnički dodaci” i funkcionalnoj skupini „Tvari za poticanje probavljivosti”, odobren je kao dodatak hrani za životinje podložno uvjetima utvrđenim u navedenom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. prosinca 2007.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (2)  SL L 269, 17.8.2004., str. 3.
   
      (3)  SL L 159, 22.6.2005., str. 6.
   
      (4)  SL L 291, 5.11.2005., str. 5. Uredba kako je izmijenjena Uredbom (EZ) br. 184/2007 (SL L 63, 1.3.2007., str. 1.).
   
      (5)  SL L 117, 5.5.2007., str. 11.
   
      (6)  Mišljenje Znanstvenog odbora za dodatke hrani za životinje, proizvode ili tvari koje se koriste u hranidbi životinja, o sigurnosti i učinkovitosti pripravka enzima Safizym X (endo-1,4-beta-ksilanaza) kao dodatka hrani za životinje za patke u skladu s Uredbom (EZ) br. 1831/2003. Usvojeno 10. srpnja 2007.The EFSA Journal (2007.) 520, 1.-8.
   PRILOG
   
               Identifikacijski broj dodatka hrani za životinje
            
            
               Ime nositelja odobrenja
            
            
               Dodatak hrani za životinje (trgovački naziv)
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Gornja dobna granica
            
            
               Najmanja dopušten a količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               Jedinica aktivnosti/kg potpune krmne smjese sa sadržajem vlage 12 %
            
         
               
                  Kategorija zootehničkih dodataka. Funkcionalna skupina: Tvari za poticanje probavljivosti
               
            
         
               4al613
            
            
               Société Industrielle Lesaffre
            
            
               Endo-l,4-beta-ksilanaza
               EC 3.2.1.8 (Safizym X)
            
            
               
                            
                        
                        
                           Sastav dodatka hrani za životinje
                           Pripravak endo-l,4-beta-ksilanaze dobiven od Trichoderma longibrachiatum (CNCM MA 6-10W) najmanje aktivnosti:
                           
                                        
                                    
                                    
                                       U prahu: 70 000 IFP (1)/g
                                    
                                 
                                        
                                    
                                    
                                       Tekući oblik 7 000 IFP/ml
                                    
                                 
                     
                            
                        
                        
                           Značajka aktivne tvari:
                           endo-1,4-beta-ksilanaza dobiven od Trichoderma longibrachiatum (CNCM MA 6-10W)
                        
                     
                            
                        
                        
                           Analitička metoda (2):
                           Test reducirajućeg šećera za endo-l,4-beta-ksilanazu s kolorimetrijskom reakcijom reagensa dinitrosalicilne kiseline na donos reducirajućeg šećera.
                        
                     
            
               Patke
            
            
               —
            
            
               700 IFP
            
            
               —
            
            
               
                           1.
                        
                        
                           U uputama za korištenje dodatka hrani za životinje i premiksa, treba navesti temperaturu skladištenja, rok trajanja i stabilnost pri peletiranju.
                        
                     
                           2.
                        
                        
                           Preporučena doza po kilogramu potpune krmne smjese: 2 800 IFP.
                        
                     
                           3.
                        
                        
                           Za korištenje u krmnim smjesama bogatim neškrobnim polusaharidima (uglavnom arabinoksilani), npr. sadrži više od 50 % pšenice.
                        
                     
            
               8.1.2018.
            
         
      (1)  1 IFP je količina enzima koji oslobađa 1 mikromol reducirajućih šećera (ekvivalenti ksiloze) iz ksilana zobi po minuti pri pH 4,8 i 50 °C.
   
      (2)  Detalji o analitičkim metodama raspoložive su na sljedećoj adresi Referentnog laboratorija Zajednice: www.irmm.jrc.be/crl-feed-additives